open-index/open-wikipedia-markdown huggingface dataset:
Αμφινόμη

Στην ελληνική μυθολογία με το όνομα **Αμφινόμη** είναι γνωστά τα παρακάτω 4 πρόσωπα:

# Η μητέρα του σημαντικού ήρωα και αρχηγού της Αργοναυτικής Εκστρατείας, του Ιάσονα, καθώς και του Προμάχου. Η Αμφινόμη και ο σύζυγός της Αίσονας καταδιώχθηκαν από τον βασιλιά της Ιωλκού Πελία, οπότε η Αμφινόμη αυτοκτόνησε με ένα ξίφος, μη θέλοντας να πέσει στα χέρια του. Καθώς πέθαινε, καταράστηκε τον βασιλιά. Τον μύθο διηγείται ο Διόδωρος ο Σικελιώτης (Δ΄ 50, 2).
# Η θυγατέρα του Πελία. Παρά τα εγκλήματα του πατέρα της εναντίον του, ο Ιάσονας την προστάτευσε και την πάντρεψε με τον Ανδραίμονα, αδελφό του Λαπίθη Λεοντέα.
# Η μητέρα του Αρπαλίωνα και σύζυγος του Βοιωτού Αριζήλου. Ο σύζυγος και ο γιος της σκοτώθηκαν και οι δύο κατά τον Τρωικό Πόλεμο. Ως πατέρας όμως του Αρπαλίωνα αναφέρεται ο Πυλαιμένης.
# Μία από τις Νηρηίδες (κόρες του Νηρέα και της Δωρίδας). Μαζί με την αδελφή της Θέτιδα και άλλες Νηρηίδες, η Αμφινόμη αναφέρεται στην *[[Ιλιάδα]]* (Σ 44) να συμμετέχει και αυτή στη θλίψη του ανιψιού της Αχιλλέα.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 141

Αμφινομη
Αμφινομη
Χάρμυλος

Στην ελληνική μυθολογία, και ειδικότερα στις τοπικές μυθολογικές παραδόσεις της Δωδεκανήσου, με το όνομα **Χάρμυλος** είναι γνωστός ένας τοπικός ήρωας της νήσου Κω. Ο Χάρμυλος έγινε ο γενάρχης του γένους των **[[Χαρμυλείς|Χαρμυλέων]]** (**Χαρμυλείς** στην ονομαστική), το οποίο πήρε το όνομά του.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 704

Χαρμυλος
Χάροπος

Στην ελληνική μυθολογία με το όνομα **Χάροπος** είναι γνωστός ένας βασιλιάς της νήσου Σύμης. Ο Χάροπος πήρε ως σύζυγό του μία Νύμφη, την Αγλαΐα, και απέκτησαν μαζί ένα παιδί, τον Νιρέα, που διαδέχθηκε τον Χάροπο στον θρόνο της Σύμης και έλαβε μέρος στον Τρωικό Πόλεμο ως ένας από τους ωραιότερους μνηστήρες της Ωραίας Ελένης. Ο Χάροπος αναφέρεται στην *[[Ιλιάδα]]* του Ομήρου (ραψωδία Β, στίχος 672).

## Παραπομπές


## Πηγές
* Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 957

Χαροπος
Χάρμος (μυθολογία)

Στην ελληνική μυθολογία με το όνομα **Χάρμος** είναι γνωστός ένας γιος του Αρισταίου και της Αυτονόης, της κόρης του Κάδμου. Επομένως ο Χάρμος ήταν εγγονός του θεού Απόλλωνα (από την πλευρά του πατέρα του) και πρώτος εξάδελφος του θεού Διονύσου (από την πλευρά της μητέρας του). 

Αδελφοί του Χάρμου, ο οποίος γεννήθηκε και έζησε στη Βοιωτία, ήταν ο Ακταίωνας και ο Καλλίκαρπος.

## Παραπομπές

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 704

Κατηγορία:Πρόσωπα της ελληνικής μυθολογίας
Κατηγορία:Αρχαίοι Βοιωτοί
Χάροπας

Στην ελληνική μυθολογία με το όνομα **Χάροπας** (***Χάρωψ***) είναι γνωστός ένας από τους γιους του Τρώα Ιππάσου και της Νύμφης Ωκυρρόης. Ο Χάροπας, όπως και οι αδελφοί του Ιππομέδοντας, Σώκος, Αγέλαος και Πάμμων, έλαβε μέρος στον Τρωικό Πόλεμο, όπου και σκοτώθηκε από τον Οδυσσέα. Ο Χάροπας, που δεν πρέπει να συγχέεται με τον Χάροπο, αναφέρεται στην *[[Ιλιάδα]]* του Ομήρου (ραψωδία Λ, στίχος 426).

## Πηγές
* Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 957

Χαροπας
Χθων

Στην ελληνική μυθολογία με το όνομα **Χθων** είναι γνωστή μία Θεότητα που προσωποποιούσε τα βάθη της Γης. Η Χθων ταυτιζόταν συνήθως με τη βασική θεά της Γης, τη Γαία: όπως η Γαία, έτσι και η Χθων μνημονεύεται ως μητέρα των Τιτάνων, των Γιγάντων και του Τυφωέως. Επίσης, η Χθων αναφέρεται ειδικότερα από κάποιους μυθογράφους ως η μητέρα των Ονείρων και των Σειρήνων. Στον Όμηρο η λέξη δεν απαντάται ως κύριο όνομα και σημαίνει απλώς το έδαφος, τη γη (*Ιλιάδα*), ή τη χώρα, τον τόπο (*Οδύσσεια*).

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 705
* Κρουσίου: *Λεξικόν Ομηρικόν*, διασκευή από την 6η γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901

Χθων
Χελώνη (μυθολογία)

Στην ελληνική μυθολογία με το όνομα **Χελώνη** είναι γνωστή μία Ορεάδα Νύμφη από την Αρκαδία, ή απλώς μία νέα κοπέλα, που κάποτε, σύμφωνα με μύθο του Αισώπου, έκανε το λάθος να μην καταδεχθεί να παραστεί στους θεϊκούς γάμους του Δία και της Ήρας. Σύμφωνα με άλλη εκδοχή, η Χελώνη πήγε στους γάμους, αλλά ήταν άτακτη και ασεβής. Για να την τιμωρήσουν για την περιφρόνησή της αυτή, οι θεοί την μεταμόρφωσαν στο ομώνυμο ζώο, τη χελώνα, καταδικάζοντάς την έτσι σε αιώνια σιωπή (η χελώνα συμβόλιζε τη σιγή στην αρχαία Ελλάδα). Από το κέλυφός της ο θεός Ερμής αργότερα θα κατασκεύαζε την πρώτη λύρα τεντώνοντας χορδές στην κοίλη πλευρά του.

## Πηγές
* Το αντίστοιχο άρθρο της αγγλόγλωσσης Wikipedia
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 705

Χελωνη
Χερσικράτης

Στην ελληνική μυθολογία με το όνομα **Χερσικράτης** είναι γνωστός ένας απόγονος του οίκου των Βακχιδών της Κορίνθου. Σύμφωνα με την παράδοση, ο Χερσικράτης υπήρξε ένας από τους Κορίνθιους που αποίκησαν τη νήσο Κέρκυρα. Αυτό έγινε όταν ο Κύψελος, γιος του Ηετίωνα, πήρε την εξουσία στην Κόρινθο ως τύραννος και εκτόπισε τους Βακχίδες (Παυσανία *Κορινθιακά*, 4, 4).

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 705

Χερσικρατης
Χερσικρατης
Φέλιξ Γιακόμπι

Ο **Φέλιξ Γιακόμπι** (γερμ.: *Felix Jacoby*, 19 Μαρτίου 1876 – 10 Νοεμβρίου 1959) ήταν Γερμανός κλασσικός μελετητής και φιλόλογος. 

## Βιογραφία

Ο Γιακόμπι είναι ιδιαίτερα γνωστός ανάμεσα στους κλασσικούς μελετητές για το έργο του *Αποσπάσματα Ελλήνων Ιστορικών* (*Fragmenta Graecorum Historicorum*), μια συλλογή κειμενικών αποσπασμάτων αρχαίων Ελλήνων ιστορικών.

Γεννήθηκε στο Μαγδεμβούργο. Απολύθηκε από το Πανεπιστήμιο του Κιέλου κατά τη διάρκεια της *[[Gleichschaltung]]*, της διαδικασίας με την οποία το ναζιστικό κόμμα πήρε τον ολοκληρωτικό έλεγχο της γερμανικής κοινωνίας. 

Ο Γιακόμπι ήταν ένας από τους λίγους Εβραίους υποστηρικτές του Χίτλερ. Μάλιστα το 1933 προέβη στην παρακάτω δήλωση και ταυτόχρονα σύγκριση:

Πέθανε στο Βερολίνο.

## Έργα
* Die fragmente der griechischen Historiker : (F.Gr.H). Berlin : Weidmann, 1927-1958 (Leiden : Brill, 2005)
* Atthis : the local chronicles of ancient Athens. Oxford : The Clarendon Press, 1949
* Der homerische Apollonhymnos. Berlin : W. de Gruyter, 1933
* Diagoras o Atheos. Berlin : Akademie Verl., 1959
* Die Einschaltung des Schiffkatalogs in die Ilias. Berlin : Akademie der Wissenschaften, 1932
* Esiodi Theogonia, recensuit Felix Jacoby, Berolini : apud Weidmannos, 1930
* Esiodi Carmina, recensuit Felix Jacoby, Berolini : apud Weidmannos, 1931
* Griechische Historiker. Stuttgart : A. Druckenmuller, 1956
* Homerisches. Berlin : Weidmannsche Buchhandlung, 1933
* Navicula Chiloniensis : studia philologica Felici Jacoby professori Chiloniensi emerito octogenario oblata. Leiden : E.J. Brill, 1956 (Festschrift)
* Zu Hippocrates : peri aeron ydaton topon Berlin : Weidmann, 1911
* Theognis. Berlin : Akademie der Wissenschaften, 1931

## Παραπομπές


## Πηγές
* Georg Picht (1977) "Gewitterlandschaft. Erinnerungen an Martin Heidegger". Merkur, H10, 960-975. 
* Felix Jacoby Βiography

Κατηγορία:Γερμανοί ιστορικοί
Κατηγορία:Γερμανοί φιλόλογοι
Χθονία

Στην ελληνική μυθολογία με το όνομα **Χθονία** είναι γνωστή μία από τις θυγατέρες του δεύτερου στη σειρά μυθικού βασιλιά του Άργους, του Φορωνέως, και της συζύγου του Τηλεδίκης. Η Χθονία, εγγονή του ποτάμιου θεού Ινάχου, είχε αρκετά αδέλφια, ανάμεσα στα οποία συγκαταλέγονται η Νιόβη και (κατά μία εκδοχή) ο Πελασγός. Η Χθονία ήταν θεία του Άργου, του γιου του Δία που έδωσε το όνομά του στην πόλη.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 705

Χθονια
Κατηγορία:Αρχαίοι Αργείοι
Χιόνη

Στην ελληνική μυθολογία με το όνομα **Χιόνη** είναι γνωστά τα παρακάτω 4 πρόσωπα:

#Θυγατέρα του ποτάμιου θεού Νείλου και της Ωκεανίδας Καλλιρρόης. Η Χιόνη ζούσε στους αγρούς και κάποτε κακοποιήθηκε από κάποιο γεωργό. Για το λόγο αυτό, η Χιόνη μεταμορφώθηκε από τον θεό Ερμή, μετά από εντολή του θεού Δία, σε νεφέλη χιονιού, το οποίο πέφτοντας καταστρέφει τα σπαρτά.
# Θυγατέρα του Βορέου και της Ωρείθυιας (της κόρης του βασιλιά των Αθηνών Ερεχθέως). Αδέλφια της Χιόνης ήταν ο Ζήτης, ο Καλάις και η Κλεοπάτρα. Η Χιόνη αυτή γέννησε ένα παιδί θεού, τον Εύμολπο από τον θεό Ποσειδώνα, και για να το κρύψει (από φόβο να μην το μάθει ο πατέρας της), το πέταξε στη θάλασσα. Παρ' όλα αυτά ο Ποσειδώνας έσωσε το παιδί και ανέθεσε την ανατροφή του στη Βενθεσικύμη, κόρη του από την Αμφιτρίτη.
# Θυγατέρα του Αρκτούρου που την άρπαξε ο Βορέας, με τον οποίο απέκτησαν τρεις γιους, που έγιναν ιερείς του θεού Απόλλων στη χώρα των Υπερβορέων.
# Στις *«Μεταμορφώσεις»* του Ρωμαίου ποιητή Οβιδίου (ΧΙ 339) η Χιόνη ήταν η πανέμορφη κόρη του Δαιδαλίωνα. Με δύο θεούς, τον θεό Απόλλωνα και τον θεό Ερμή, κοιμήθηκε την ίδια νύχτα και έκαναν παιδιά μαζί της. Με τον Απόλλωνα γέννησε τον Φιλάμμωνα, ο οποίος μετέπειτα έγινε βασιλιάς και μουσικός στη Φωκίδα και με τον Ερμή (κατά μία εκδοχή) τον Αυτόλυκο, ο οποίος είχε την ικανότητα να μεταμορφώνει ό,τι κλέβει. Έχοντας κάνει δύο θεούς να την ερωτευτούν μέσα σε μία μέρα, η Χιόνη μην μπορώντας να κρύψει την υπερηφάνειά της, άρχισε να καυχιέται για την ομορφιά και τα γυναικεία της προσόντα, τολμώντας να πει ότι είναι ομορφότερη από τη θεά Άρτεμη. Ακούγοντάς το αυτό η θεά, έστειλε τα βέλη της να της πάρουν τη ζωή.

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 705

Χιονη
Χρόνος (μυθολογία)

Στην ελληνική μυθολογία ο **Χρόνος** ήταν μία ασώματη αρχέγονη θεότητα, που προσωποποιούσε την έννοια του χρόνου. Παρότι ασώματος, παριστανόταν ωστόσο και ως τέρας με σώμα φιδιού και τρία κεφάλια: ανθρώπου (άνδρα), ταύρου και λιονταριού. Ο Χρόνος και η συνοδός του Ανάγκη (επίσης φιδίσια) περιελίσσονταν γύρω από το κοσμικό αβγό και το έσπασαν για να σχηματισθεί το «ταξινομημένο» Σύμπαν (γη - ουρανός - θάλασσα). Εναλλακτικά, ο Χρόνος παριστάνεται σε ελληνορωμαϊκά ψηφιδωτά ως ένας άνδρας που περιστρέφει τον τροχό του Ζωδιακού. Αυτή η μορφή αποκαλείται συχνά «Αιών», μία εναλλακτική ονομασία του θεού Χρόνου.

Επίσης, με το όνομα **Χρόνος** είναι γνωστό το ένα από τα 4 άλογα που έσερναν το άρμα του θεού Ηλίου κατά το ημερήσιο ταξίδι του ανά τους ουρανούς. Ο Χρόνος προσωποποιούσε και έτσι την αφηρημένη έννοια του χρόνου, που αποδιδόταν με το πέρασμα των ημερών. Αμφότερες οι προσωποποιήσεις αυτές διαφέρουν από την κατά πολύ μεταγενέστερη προσωποποίηση του χρόνου στο πρόσωπο του Τιτάνα Κρόνου (Cronos-Chronos).

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 705

Κατηγορία:Θεότητες της ελληνικής μυθολογίας
Κατηγορία:Όντα της ελληνικής μυθολογίας
Κατηγορία:Ορφισμός
Ανθολογία

**Ανθολογία** είναι η συλλογή ιστοριών, θεατρικών έργων, ποιημάτων, ραδιοφωνικών προγραμμάτων, τηλεόρασης, κινηματογράφου, κόμικς, μυθιστορημάτων ή γενικά λογοτεχνικών έργων που επιλέγονται από τον συντάκτη για έκδοση σε έναν ενιαίο τόμο και έχουν συχνά μια συγκεκριμένη λογοτεχνική μορφή και ύφος. Η ονομασία «ανθολογία» προήλθε εννοιολογικά από το στεφάνι λουλουδιών και ήταν ο τίτλος της πρώτης σωζόμενης Ελληνικής ανθολογίας, του Στέφανο του Μελεάγρου του 1ου αιώνα π.Χ. Ο Μελέαγρος από τα Γάδαρα που ήταν ο συντάκτης της, παρομοίασε τη συλλογή αυτή των επιγραμμάτων και ποιημάτων ένα στεφάνι λουλουδιών, παρομοιάζοντας στο προοίμιο που έγραψε ο ίδιος, τον κάθε ποιητή ως ένα λουλούδι. Το έργο του μιμήθηκε λίγο αργότερα ο Φίλιππος ο Θεσσαλονικεύς με τον *[[Στέφανος του Φιλίππου του Θεσσαλονικέως|Στέφανό του]]* και έγινε ο σπόρος για την μετέπειτα *[[Ανθολογία του Κεφαλά]]* του 9ου αιώνα από την οποία προέκυψαν η *[[Παλατινή Ανθολογία]]* τον 10ο αιώνα και η *[[Ανθολογία του Πλανούδη]]* του 13ου αιώνα, μέρη της αποκαλούμενης *[[Ελληνική Ανθολογία|Ελληνικής Ανθολογίας]]*. Αντίστοιχα με την *Ελληνική Ανθολογία*, (όνομα που άρχισε να χρησιμοποιείται τον 15ο αιώνα για την Ανθολογία του Πλανούδη), δημιουργήθηκε μετά τον 16ο αιώνα και η συλλογή λατινικών επιγραμμάτων που σήμερα αποκαλείται *[[Λατινική Ανθολογία]]*.

Η παλαιότερη σωζόμενη Ανθολογία είναι το Κινέζικο βιβλίο *[[Σι Τζιν]]* ή *Βιβλίο των Τραγουδιών* ή *Βιβλίο των Ωδών*, που περιέχει 305 ποιήματα, τραγούδια και ύμνους από τον 10ο μέχρι τον 2ο αιώνα π.Χ.

Στις ημέρες μας ο όρος ανθολογία χρησιμοποιείται ευρύτατα για συλλογές έργων και στην Ελλάδα αλλά και παγκοσμίως. Λίγα τυπικά παραδείγματα από έναν τεράστιο όγκο έργων που αποκαλούνται ανθολογίες είναι: η συλλογή The Beatles Anthology (περιλαμβάνει τηλεοπτική σειρά ντοκυμαντέρ, μουσικά άλμπουμ και βιβλίο), βιβλία με τίτλους όπως «Ανθολογία Γαλλικής Ποίησης», «Ρεμπέτικη Ανθολογία» του Τασου Σχορελη (εικονογραφηση Μαιρη Παπαμανου), μουσικά άλμπουμ όπως «Ανθολογία παιδικού τραγουδιού». Η χρήση της λέξης ανθολογίας είναι τόσο εκτεταμένη για συλλογές έργων που να υπάρχουν εκδόσεις - οδηγοί ανθολογιών.

## Βιβλιογραφία
* ODLIS: Online Dictionary for Library and Information Science, 2004. Anthology [online]. Προσβάσιμη από: http://lu.com/odlis/search.cfm 
* Ρεμπετικη Ανθολογια (4 τομοι) Διαθεσιμοι:https://www.politeianet.gr/books/anthologia-plethron-rempetiki-anthologia-protos-tomos-chartodeti-ekdosi-177913

## Παραπομπές


Κατηγορία:Πεζογραφία
Κατηγορία:Ποίηση
Αρχειακός δεσμός

Ο **αρχειακός δεσμός** είναι το σύνολο των τεκμηρίων ανεξαρτήτως σχήματος, ύλης, χρονολογίας, που φυλάσσει ή παράγει ένα ορισμένο φυσικό ή νομικό πρόσωπο στο πλαίσιο των δραστηριοτήτων του, το οποίο πρέπει να μένει συγκεντρωμένο σε μια ενότητα και να μη διαιρείται ή αναμειγνύεται με τα τεκμήρια άλλων προσώπων. Τα ολοκληρωμένα σύνολα τεκμηρίων θα πρέπει να διατηρούν την αρχική τους ταξινόμηση, όπως αυτή αποδόθηκε από τον δημιουργό / παραγωγό του αρχείου.

Κατηγορία:Αρχειονομία
Αρχειονόμος

thumb|200px|Αρχειονόμος
Ο **αρχειονόμος** είναι αρμόδιος για την συλλογή, οργάνωση, διαχείριση και διατήρηση του αρχειακού υλικού. Συνήθως, ο επαγγελματίας αρχειονόμος κατέχει πτυχίο ή μεταπτυχιακό τίτλο στην επιστήμη της αρχειονομίας ή βιβλιοθηκονομίας και οφείλει να είναι εκπαιδευμένος να καλύπτει της πληροφοριακές ανάγκες των χρηστών αναφορικά με τα αρχεία. Το αντικείμενο εργασίας του αφορά πρωτίστως στη χρήση των σχετικών απαραίτητων εγχειριδίων για τη διαμόρφωση πρότυπου σχήματος διαχείρισης τεκμηρίων και για την καθιέρωση ταξινομικού συστήματος και έπειτα στην παροχή των αναγκαίων εργαλείων έρευνας για πρόσβαση στην πληροφορία. Ο αρχειονόμος οφείλει επίσης να προβαίνει σε διάφορες αρχειακές εργασίες όπως: την πρόσκτηση, ταξινόμηση, περιγραφή, ευρετηρίαση, συντήρηση και τέλος στην προβολή των τεκμηρίων ώστε να επιτευχθεί πλήρως η άρτια αξιοποίηση του αρχειακού υλικού.

## Βιβλιογραφία
*Μπάγιας, Ανδρέας. 1999."Αρχειονομία: βασικές έννοιες και αρχές". Αθήνα: Κριτική.

Κατηγορία:Βιβλιοθηκονομία
Κατηγορία:Αρχειονομία
Γεωργία Κορώνη

Η** Γεωργία Κορώνη** (1929-2008) ήταν Ελληνίδα τραγουδίστρια. Ήταν προσφυγικής καταγωγής, από τον Εύξεινο Πόντο. Το πραγματικο επωνυμο της ηταν **Κορωνίδου**. Μεγάλωσε μέσα στο κλίμα αυτής της περιόδου και πέτυχε από μικρή ηλικία στο τραγούδι.
Τραγούδησε κυρίως το ελαφρό ελληνικό τραγούδι, την περίοδο 1950-1980. Είναι περισσότερο γνωστή για την επανέκδοση τραγουδιών της περιόδου '35-'50, συνθετών οπως οι Σακελλάριος, Σουγιούλ, Μουζάκης, Μωράκης, Σπάρτακος, Κοφινιώτης, αλλα και μεταγενέστερων όπως ο Χιώτης ή ο Θεοδωράκης.

Έλαβε μέρος και σε διάφορες ταινίες της περιόδου, όπως στην *Όταν η μοίρα προστάζει*, του 1964, σε σκηνοθεσία Γ. Σταματόπουλου.

Κατηγορία:Ελληνίδες τραγουδίστριες
Βιογραφικό λεξικό

**Βιογραφικό λεξικό** είναι επίτομο συνήθως έργο αναφοράς με διάταξη αλφαβητική σύμφωνα με το επίθετο του βιογραφούμενου προσώπου. Εσωτερικά έχει τη μορφή εγκυκλοπαιδικού λεξικού. Το βιογραφικό λεξικό πληροφορεί για το βίο, το έργο και την κοινωνική προσφορά σημαντικών προσώπων όπως επιστημόνων, ερευνητών, καλλιτεχνών, λογοτεχνών, αθλητών κ.ά. Υπάρχουν δύο κατηγορίες βιογραφικού λεξικού: α) αυτή που αναφέρεται σε πρόσωπα που είναι ακόμα εν ζωή (*[[Who's Who]]*) και β) αυτή που αναφέρεται σε σημαντικά πρόσωπα που έχουν πεθάνει. Είναι ουσιαστικά μια προσπάθεια να καλυφθούν όλες οι σημαντικές προσωπικότητες μιας χώρας. Η ταξινόμηση σε ένα βιογραφικό λεξικό μπορεί επίσης να βασιστεί και στα θεματικά πεδία επιστημών ή στην εθνικότητα - καταγωγή των βιογραφούμενων.

## Βιβλιογραφία
* Κακούρη, Μ., 1998. «Ελληνικές και ξένες πηγές πληροφόρησης», Θεσσαλονίκη: ΑΤΕΙΘ.

## Εξωτερικοί σύνδεσμοι
*
Σαμαλούτ

Η **Σαμαλούτ** είναι πόλη της άνω Αιγύπτου που βρίσκεται στο νομό (κυβερνείο) Μίνια, επί της δυτικής όχθης του Νείλου.

Πολύ κοντά στη πόλη αυτή βρίσκεται η κοπτική (σήμερα) Μονή της Παναγίας, το καθολικό της οποίας φέρεται ότι έκτισε η Αγία Ελένη, μητέρα του Αυτοκράτορα και Αγίου Μέγα Κωνσταντίνου, το 328 (μ.Χ.), που εξ αυτού αποτελεί και σημαντικό χριστιανικό προσκύνημα. Το σημείο της ίδρυσης της Μονής αυτής λέγεται ότι είναι ένα από τα πολλά σημεία που κατά την παράδοση ξαπόστασε η Αγία Οικογένεια κατά τη φυγή της στην Αίγυπτο.

Η περιοχή της Σαμαλούτ παρουσιάζει μεγάλη παραγωγή σε ζαχαροκάλαμο καθώς και σιτάρι. Ενώ η ίδια η πόλη από το 1900 αποτελεί θέρετρο πλουσίων οικογενειών της Αιγύπτου. Το 1982 αριθμούσε περίπου 30.000 κατοίκους.

## Δείτε επίσης
* Αίγυπτος

## Παραπομπές


## Πηγές
*"Εγκυκλοπαίδεια Πάπυρος Λαρούς Μπριτάννικα" τομ.53ος, σελ. 93  

Κατηγορία:Πόλεις της Αιγύπτου
Άγιος Σέλευκος

Με το όνομα **Άγιος Σέλευκος** φέρονται τρία διαφορετικά πρόσωπα, άγιοι, στην Ορθόδοξη Εκκλησία, οι:
* **Άγιος Σέλευκος** ιερομάρτυς. Φέρεται να μαρτύρησε μαζί με τη σύζυγό του Στρατονίκη. Η μνήμη του εορτάζεται στις 31 Οκτωβρίου.
* **Άγιος Σέλευκος** ιερομάρτυς. Φέρεται να θανατώθηκε με πριονισμό, μετά από μαρτύρια. Η μνήμη του εορτάζεται στις 23 Μαΐου  . 
* **Άγιος Σέλευκος** ιερομάρτυς. Φέρεται να μαρτύρησε μαζί με τους Αγίους Αγάπιο και Μάμα. Η μνήμη τους συνεορτάζεται στις 3 Δεκεμβρίου
* Άλλες ημερομηνίες εορτασμού της μνήμης του Αγίου Σέλευκου είναι στις 13 Σεπτεμβρίου  και 16 Φεβρουαρίου  (Εορτή του Αγίου Παμφίλου (Πάμφιλος μάρτυς) και των συν αυτώ μαρτύρων) .

## Παραπομπές


Κατηγορία:Άγιοι της Ορθόδοξης Εκκλησίας
Βιβλιοπωλείο

thumb|right|Βιβλιοπωλείο στη Μ.Βρετανία
[thumb|right|Βιβλιοπωλείο στο [Μπουένος Άιρες, Αργεντινή]]
**Βιβλιοπωλείο** είναι συνήθως ο κτηριακός χώρος όπου διατίθενται προς πώληση πολλών ειδών βιβλία που καλύπτουν όλους τους τομείς της γνώσης. Τα βιβλιοπωλεία λειτουργούν είτε ως ανεξάρτητες μονάδες είτε ως αλυσίδες καταστημάτων. Σήμερα τα βιβλιοπωλεία με τη βοήθεια της τεχνολογίας μπορούν να έχουν και ψηφιακή υπόσταση, να παρέχουν δηλαδή τη δυνατότητα στον καταναλωτή μέσω του διαδικτύου να εντοπίσει το υλικό που τον ενδιαφέρει και να το προμηθευτεί μέσω μιας ηλεκτρονικής διαδικασίας που ορίζει το βιβλιοπωλείο. Το υλικό ενός βιβλιοπωλείου ποικίλει από βιβλία, χαρτικά, εφημερίδες μέχρι και περιοδικά ή γραφική ύλη, και ο χώρος τους χαρακτηρίζεται από την παρουσία βιβλιοθηκών όπου στεγάζονται τα βιβλία προς πώληση. Ακόμα τα βιβλιοπωλεία μπορεί να ειδικεύονται σε μια συγκεκριμένη θεματική κατηγορία και το υλικό που περιέχουν να αφορά αποκλειστικά τον τομέα που καλύπτουν, όπως για παράδειγμα τα βιβλιοπωλεία τέχνης, όπου κανείς μπορεί να βρει ότι αφορά την τέχνη και το σχέδιο ή τα βιβλιοπωλεία επιστημών που παρέχουν τους χρήστες εξειδικευμένα βιβλία για την φυσική, την χημεία ή τα μαθηματικά. Πολλά είναι και τα πανεπιστήμια που έχουν το δικό τους βιβλιοπωλείο μέσα στο χώρο του ιδρύματος με σκοπό να εφοδιάσουν τους φοιτητές/σπουδαστές τους με τα απαραίτητα εγχειρίδια. Βιβλιοπωλείο μπορεί να βρείς οπουδήποτε.

## Εξωτερικοί σύνδεσμοι
* 
* 


Κατηγορία:Εκδόσεις
Κατηγορία:Εμπορικά καταστήματα
Γενικό σύγγραμμα

Πρόκειται για γενικά έργα ή εργασίες που λόγω της εξειδικευμένης ή διαφορετικής φύσης είναι αδύνατο να ταξινομηθούν και να ενταχθούν σε μια συγκεκριμένη κατηγορία (τέτοιου είδους  έργα μπορούν να θεωρηθούν οι εγκυκλοπαίδειες ή τα παγκόσμια ημερολόγια). Έτσι στη δεκαδική ταξινόμηση των βιβλιοθηκών υπάρχει μια ξεχωριστή κατηγορία για τις γενικές εργασίες. Ουσιαστικά αναφέρεται στο όνομα μιας ομάδας τεκμηρίων και συνήθως χρησιμοποιείται ως ταξινομική επικεφαλίδα στο σύστημα ταξινόμησης και καλύπτει τα τεκμήρια που ασχολούνται με πολλά διαφορετικά θέματα όπως για παράδειγμα οι εγκυκλοπαίδειες ή τα παγκόσμια ημερολόγια.

## Βιβλιογραφία
*ODLIS: ONLINE DICTIONARY FOR LIBRARY AND INFORMATION SCIENCE, 2004. Generals [online]. Προσβάσιμη από: http://lu.com/odlis/search.cfm  

Κατηγορία:Βιβλιοθηκονομία
Δελτίο δανειζομένου

Το **δελτίο δανειζομένου** ή η κάρτα βιβλιοθήκης είναι η αναγνωριστική κάρτα που έχει ο κάθε χρήστης μιας βιβλιοθήκης όταν είναι μέλος σε αυτή. Πάνω στο δελτίο αναγράφονται τα βασικά στοιχεία του χρήστη (όνομα, επίθετο, ιδιότητα) και συνήθως υπάρχει πρόσφατη φωτογραφία του χρήστη-κατόχου του δελτίου (στον οποίο ανήκει το δελτίο). Κάθε κάρτα διακρίνεται από ένα barcode, το οποίο αντιστοιχεί την ηλεκτρονική κάρτα του χρήστη μέσα στο αυτοματοποιημένο σύστημα που χρησιμοποιεί η βιβλιοθήκη. Συνεπώς, ο βιβλιοθηκονόμος έχει τη δυνατότητα να δει με λεπτομέρεια τα στοιχεία του χρήστη, να καταχωρίσει τα δανεισμένα βιβλία στο φάκελό του και να αποδεσμεύσει τον χρήση όταν τα επιστρέψει στη βιβλιοθήκη. Σήμερα τα περισσότερα πανεπιστήμια δημιουργούν πλαστικοποιημένες κάρτες που επιτρέπουν στην πανεπιστημιακή κοινότητα να την χρησιμοποιήσει σε διάφορες υπηρεσίες εντός πανεπιστήμιου, όπως και για την είσοδο στην βιβλιοθήκη. Με την ίδια κάρτα ο χρήστης μπορεί να θέσει ηλεκτρονικά σε κράτηση ένα τεκμήριο που χρειάζεται και δεν είναι διαθέσιμο στη βιβλιοθήκη τη δεδομένη χρονική στιγμή, ώστε να έχει προτεραιότητα στο δανεισμό.

Κατηγορία:Βιβλιοθηκονομία
Δημόσια βιβλιοθήκη

thumb|250px|right|Δημόσια βιβλιοθήκη
Ως **δημόσια βιβλιοθήκη** χαρακτηρίζεται η βιβλιοθήκη η οποία απευθύνεται στο κοινό μιας πόλης ή μιας ορισμένης περιοχής, υποστηρίζεται από αυτό και είναι ένας μη κερδοσκοπικός οργανισμός ο οποίος προορίζεται για κοινή χρήση, διότι υποστηρίζεται εξολοκλήρου από δημόσιες δαπάνες. Γενικότερα, δημόσιες βιβλιοθήκες παρατηρούνται στα περισσότερα έθνη του κόσμου και είναι πολύ σημαντική η ύπαρξη τους διότι υποδηλώνουν την ύπαρξη ενός μορφωμένου πληθυσμού. Οι δημόσιες βιβλιοθήκες επιτρέπουν την πρόσβαση όλων των πολιτών στην πληροφορία και οι λειτουργίες τους δεν διαφέρουν από αυτές των άλλων βιβλιοθηκών. Η διαφορά έγκειται στο υλικό που συλλέγεται και παρέχεται, καθώς οι δημόσιες βιβλιοθήκες μεριμνούν για  γενικό υλικό σε όλα τα θεματικά πεδία αποφεύγοντας την διάθεση εξειδικευμένων τεκμηρίων, διότι απευθύνονται κατά βάση στο μέσο πολίτη. Σήμερα με την εξέλιξη της τεχνολογίας πολλές είναι οι δημόσιες και δημοτικές βιβλιοθήκες που παρέχουν στους χρήστες τους πρόσβαση από το διαδίκτυο.

Οι δημόσιες βιβλιοθήκες, από τους αρχαιότερους θεσμούς στον τόπο μας, σήμερα ανέρχονται σε 46 σε όλη την επικράτεια και λειτουργούν σύμφωνα με τις διατάξεις του Ν. 3149/2003. Από αυτές οι 29 είναι κεντρικές και  διαθέτουν κινητές βιβλιοθήκες, γνωστές ως "βιβλιοαυτοκίνητα".  Επίσης **10** από τις 45 βιβλιοθήκες έχουν χαρακτηριστεί "ιστορικές", διότι ο χρόνος λειτουργίας τους υπερβαίνει τον αιώνα και διαθέτουν σημαντικές παλαιές συλλογές. 10η ιστορική βιβλιοθήκη είναι η δημόσια ιστορική βιβλιοθήκη Μήθυμνας Λέσβου "Αργύρης Εφταλιώτης".

## Δημόσιες βιβλιοθήκες στην Ελλάδα
Στην Ελλάδα οι δημόσιες βιβλιοθήκες εποπτεύονται από το Υπουργείο Παιδείας.

Αναφέρονται ενδεικτικά από τις πιο σημαντικές ελληνικές δημόσιες βιβλιοθήκες που επιτρέπουν την πλοήγηση των υπηρεσιών τους από το διαδίκτυο:
*Κεντρική βιβλιοθήκη Βέροιας
*Δημόσια Κεντρική βιβλιοθήκη Δράμας
*Κεντρική βιβλιοθήκη Ελευθερούπολης 
*Δημόσια Ιστορική βιβλιοθήκη Ζακύνθου
*Δημόσια Κεντρική βιβλιοθήκη Καλαμάτας
*Κεντρική βιβλιοθήκη Λιβαδειάς
*Δημόσια Κεντρική βιβλιοθήκη Σερρών
*Κεντρική βιβλιοθήκη Χίου
*Ζωσιμαία Δημόσια Κεντρική Ιστορική Βιβλιοθήκη Ιωαννίνων
Μια εκτενής λίστα με όλες τις δανειστικές βιβλιοθήκες της Ελλάδας έχει αναρτηθεί εδώ.  

## Παραπομπές


## Βιβλιογραφία
*ODLIS: ONLINE DICTIONARY FOR LIBRARY AND INFORMATION SCIENCE, 2004. Generals [online]. Προσβάσιμη από: http://lu.com/odlis/search.cfm  

Δ
Διαδανεισμός

Ο **διαδανεισμός** είναι μια υπηρεσία που παρέχεται από τις περισσότερες πλέον βιβλιοθήκες στους χρήστες για την αρτιότερη κάλυψη των πληροφοριακών τους αναγκών. Με τον διαδανεισμό δίνεται η δυνατότητα στον χρήστη να ζητήσει από την τοπική  βιβλιοθήκη, όπου εξυπηρετείται,  τεκμήρια που υπάρχουν σε άλλη βιβλιοθήκη. Σ’ αυτή την περίπτωση η τοπική βιβλιοθήκη λειτουργεί ως μεσάζων ανάμεσα στην απομακρυσμένης βιβλιοθήκης και το χρήστη. Η τοπική βιβλιοθήκη δανείζεται το τεκμήριο το οποίο κατόπιν δανείζει στο χρήστη. Το κόστος που προκύπτει για την συγκεκριμένη υπηρεσία (π.χ. ταχυδρομικά έξοδα) καλείται να το καλύψει είτε ο χρήστης είτε το ακαδημαϊκό ίδρυμα στο οποίο ανήκει ο χρήστης. Ο διαδανεισμός έχει ως στόχο την κοινή εκμετάλλευση πόρων των βιβλιοθηκών έτσι ώστε να μειώνονται τα έξοδα για την απόκτηση τεκμηρίων. Η διαδικασία συνήθως έχει ως εξής: ο  χρήστης συμπληρώνει μια αίτηση όπου αναγράφει το είδος και την έκταση του τεκμηρίου που τον ενδιαφέρει (άρθρο, βιβλίο, σελίδες τόμου, φωτοτυπία στατιστικών δεδομένων) και η τοπική βιβλιοθήκη στέλνει το αίτημα στην βιβλιοθήκη που διαθέτει το τεκμήριο. Η βιβλιοθήκη που καλείται να στείλει το υλικό, εξετάζει την περίπτωση και εφόσον δεν παραβαίνει τις πολιτικές της (π.χ. σε παλαιότυπα, σπάνια έργα αποφεύγεται η μετακίνηση και ο δανεισμός) αποστέλλει στη βιβλιοθήκη-μεσάζοντα  αιτείται το ζητούμενο υλικό. Η διαδικασία της υπηρεσίας του διαδανειμού πραγματοποιείται και εποπτεύεται σήμερα εξολοκλήρου ηλεκτρονικά. 

Ο χρήστης της υπηρεσίας οφείλει να τηρεί τους κανόνες δανεισμού που θέτει κάθε βιβλιοθήκη καθώς και να επιστρέφει το υλικό έγκαιρα και στην κατάσταση που το παρέλαβε. 

## Χρεώσεις
Η διακίνηση των βιβλίων γίνεται με υπηρεσία ταχυμεταφοράς (courier). Τα έξοδα επιβαρύνουν εξ' ολοκλήρου τον αιτούντα αναγνώστη. Το προσωπικό της υπηρεσίας διαδανεισμού ειδοποιεί τηλεφωνικώς ή μέσω e-mail τον αναγνώστη για την παραλαβή του βιβλίου. Η παραλαβή του βιβλίου και η καταβολή του κόστους είναι υποχρεωτική και πρέπει να γίνεται εντός τριών ημερών από την ειδοποίηση. Εάν μέσα σε 5 ημέρες από την ημερομηνία άφιξης του υλικού ο ενδιαφερόμενος δεν έρθει να το παραλάβει, τότε το υλικό επιστρέφεται, ενώ ο ενδιαφερόμενος επιβαρύνεται με τη χρέωση της παραγγελίας.

## Βιβλιογραφία
* UNIVERSITY OF WAIKATO, 2007. Interlibrary loan [online]. Προσβάσιμη από: https://web.archive.org/web/20090506183003/http://www.waikato.ac.nz/library/learning/glossary.shtml#HI
* WIKIPEDIA, 2000. Interlibrary loan . In Wikipedia: the free encyclopedia [online]. St. Petersburg, Florida: Wikimedia Foundation. Προσβάσιμη από: http://en.wikipedia.org/wiki/Interlibrary_loan   
* AMINPOUR, F., 2005.  Inter-Library Loan in Medical Sciences Universities of the Country: Challenges and Effective Factors. FASLNAME-YE KETAB, vol. 16, n. 1, pp. 35-52. 

Κατηγορία:Βιβλιοθηκονομία
Διαχείριση συλλογής

Η **διαχείριση συλλογής** είναι μια δυναμική δραστηριότητα που απαιτεί δημιουργική σκέψη και σωστή προσέγγιση. Ο στόχος της διαχείρισης συλλογής είναι οι συλλεγμένες πηγές πληροφόρησης να ανταποκρίνονται στις ανάγκες του κοινού της βιβλιοθήκης έτσι ώστε το κάθε τμήμα να μπορεί να αναπτύσσεται σωστά. Η διαχείριση συλλογής περιλαμβάνει διάφορα στάδια εκπλήρωσης όπως την επιλογή των κατάλληλων τεκμηρίων και τους τρόπους πρόσκτησης όπως και την συστηματική διαχείριση και διατήρηση της υπάρχουσας συλλογής. Αναλυτικότερα αναφέρεται στην οργάνωση και την συντήρηση των αποθεμάτων της βιβλιοθήκης, ξεκινώντας από τις αρχές της οικονομικής ανάπτυξης, διατηρώντας ως πρωταρχικό στόχο τις ανάγκες των χρηστών και λαμβάνοντας υπ’ όψη την παροχή πληροφοριών.

## Βιβλιογραφία
* ΜΟΝΙΑΡΟΥ, Β., 2004. Ανάπτυξη και διαχείριση συλλογής. Αθήνα: ΤΕΙ Αθήνών.
* KARASÖZEN, ., 2004. Management & re-organization of an academic library in continuously changing environment. In 25th IATUL Annual Conference, Krakow (Poland), May 30- June 3 2004. (Δεν έχει εκδοθεί)

Κατηγορία:Βιβλιοθηκονομία
Δίσκος γραμμοφώνου

Ο **δίσκος** ή **πλάκα γραμμοφώνου**, είναι ένα αναλογικό μέσο αποθήκευσης ήχου κατασκευασμένο από βινύλιο.

Τα δεδομένα του ήχου είναι αποθηκευμένα πάνω σε μια σπειροειδή αυλάκωση η οποία ξεκινά από την άκρη του δίσκου καταλήγοντας στο κέντρο αυτού. Τα τοιχώματα της αυλάκωσης είναι αναλογικά χαραγμένα σε σχέση με τη συχνότητα και το πλάτος κύματος του ήχου.

thumb|400px|Μεγέθη διαφορετικών τύπων δίσκων
Για την αναπαραγωγή τοποθετείται ακίδα (βελόνα) στην αυλάκωση και περιστρέφεται ο δίσκος.
Η μετατροπή των ιχνών σε ήχο μπορεί να γίνει απλά μηχανικά μέσω μεμβράνης και χωνιού, ή - όπως γίνεται σήμερα - με ηλεκτρικά και ηλεκτρονικά μέσα. Το είδος του δίσκου χαρακτηρίζεται κυρίως από το μέγεθός (12, 10, 7 ιντσών) και την ταχύτητα περιστροφής του σε 33 στροφών, 45 στροφών ή 78 στροφών ανά λεπτό (rpm).

Ο δίσκος ήταν το κύριο μέσο μουσικής καταγραφής και αναπαραγωγής κατά τη διάρκεια του 20ού αιώνα. Αντικατέστησε τον φωνογραφικό κύλινδρο στη δεκαετία του 1920, ενώ από την δεκαετία του 1990 η χρήση του περιορίστηκε, λόγω της μεταστροφής της αγοράς στους ψηφιακούς δίσκους (CD).

Κατηγορία:Ηχογραφημένη μουσική
Κατηγορία:Αποθηκευτικός χώρος ήχου
Εγχειρίδιο

thumb|right|300px|Εγχειρίδιο του 1874
Το **εγχειρίδιο** είναι ένα βιβλίο στο οποίο περιέχονται πληροφορίες ή οδηγίες για ένα θέμα ή για ένα αντικείμενο. Το εγχειρίδιο μπορεί να παρέχει συνοπτικές οδηγίες για τη λειτουργία και τη χρήση ενός αντικειμένου ή γενικές πληροφορίες, τη θεωρία ή /και τη φιλοσοφία ενός θέματος. Για παράδειγμα ένα εγχειρίδιο που συνοδεύει κάποιο περιοδικό μπορεί να παρέχει περαιτέρω πληροφορίες για τα πρόσωπα και τα θέματα που περιέχονται στο κυρίως υλικό καθώς επίσης και πρόσθετες πληροφορίες για τη συχνότητα έκδοσης. Γενικότερα, υπάρχουν πολλών ειδών εγχειρίδια που καλύπτουν διάφορους τομείς και ουσιαστικά βοηθούν τους χρήστες τεκμηρίων ή αντικειμένων να κατανοήσουν την χρησιμότητα και τον τρόπο λειτουργίας τους. Αποτελεί πηγή πληροφοριών για τον μέσο πολίτη που επιθυμεί να λάβει γενική γνώση για ένα θέμα, αλλά εργαλείο συμβουλής για έναν επαγγελματία ερευνητή. Συνοψίζοντας μπορούμε να πούμε ότι ένα εγχειρίδιο απευθύνεται στο κοινό/ χρήστες, ενός αντικειμένου καλύπτοντας βασικές πληροφορίες γι’ αυτό το αντικείμενο αλλά και για τους τρόπους χρήσης του. Τέλος, παρατηρείται συχνά τα εγχειρίδια να εκδίδονται σε μικρό/μεσαίο μέγεθος ώστε να είναι εύχρηστα και λειτουργικά στον τρόπο διαχείρισης τους.

## Βιβλιογραφία
* ΚΑΚΟΥΡΗ, Μ., 1998. Ελληνικές και ξένες πηγές πληροφόρησης. Θεσσαλονίκη: ΑΤΕΙΘ.

## Εξωτερικοί σύνδεσμοι
* 
* 

Κατηγορία:Βιβλιοθηκονομία
Αναβατικός άνεμος

Ο λεγόμενος **αναβατικός άνεμος**, ή **αναβάτης**, ανήκει στη κατηγορία των περιοδικών ανέμων.

Ο Αναβάτης άνεμος είναι εκείνος που δημιουργείται κυρίως την ημέρα και που πνέει από κοιλάδες ή πεδιάδες προς παρακείμενα όρη ή απότομες ακτές. Ο αναβατικός άνεμος οφείλεται στη διαφορά πυκνότητας του αέρος που δημιουργείτα μεταξύ των παραπάνω παριοχών ιδιαίτερα όταν βρίσκονται σε εγγύτατη απόσταση. Οι άνεμοι αυτοί δεν ενδιαφέρουν τους ναυτικούς.

*Αντίθετος κατά διεύθυνση άνεμος είναι ο καταβατικός άνεμος

## Δείτε επίσης
*Άνεμος πλαγιάς

 

Κατηγορία:Άνεμοι
Τοπικός άνεμος

Με τον όρο **τοπικοί άνεμοι**, (local winds), χαρακτηρίζονται γενικά οι άνεμοι εκείνοι που επικρατούν σε ορισμένες μόνο περιοχές του κόσμου λόγω ειδικών τοπογραφικών χαρακτηριστικών, σε συνδυασμό πάντα με τις υφιστάμενες κάθε φορά καιρικές καταστάσεις. Τα χαρακτηριστικά αυτά μπορεί να είναι βαθειές κοιλάδες, (όπως η κοιλάδα του Ροδανού), υψηλές απότομες ακτές (όπως οι Δαλματικές), μεγάλοι έρημοι, (όπως της Σαουδικής Αραβίας), μέχρι ακόμη και δίαυλοι (όπως π.χ. του Αξιού).

Οι τοπικοί αυτοί άνεμοι είναι δυνατόν να δημιουργήσουν σοβαρά προβλήματα στη ναυσιπλοΐα. Για το λόγο αυτό όλοι οι Πλοηγοί (βιβλία) περιλαμβάνουν τους επικρατούντες τοπικούς ανέμους των διαφόρων περιοχών του κόσμου προς άμεση ενημέρωση των ναυτιλλομένων στις περιπτώσεις που θα προσεγγίσουν ή θα διαπλεύσουν τις περιοχές αυτών. 
Σημαντικότεροι τέτοιοι άνεμοι είναι οι: Βεντεβάλες, Γκρεγκάλε, Λεβάντερ, Λεβεντάτντες, Μιστράλ, Μπιζ, Μπόρα, Νόρντερ, Παμπέρο ή Αργεντινός, Σαμάλ, Νότιος Μπάστερ ή Αυστραλιανός, Σουμάτρα, Φεν Χαμπούμ, Χαμπσίν και βεβαίως οι ελληνικοί "Ετησίες" ή Μελτέμια.

Από τους παραπάνω αυτοί που πνέουν στη Μεσόγειο είναι οι: Βεντεβάλες (περιοχή Μαρόκου), Γκρεγκάλε (Σικελία), Ετησίες (Αιγαίο), Λεβάντερ (Αλγερία), Λεβεντάτες (δυτικά Κορσικής), Μπόρα (δυτικά Ιταλίας),  Χαμπσίν (Αίγυπτος), και Σαμάλ (σπανιότερα).

 

Κατηγορία:Άνεμοι
*
Κώστας Λαγωνίδης

Ο **Κώστας Λαγωνίδης** είναι παλαίμαχος Έλληνας διεθνής ποδοσφαιριστής και νυν προπονητής.Αγωνιζόταν στο χώρο της μεσαίας γραμμής.

## Βιογραφικό
Γεννήθηκε την 1η Ιουλίου του 1965 στον Παντελεήμονα Κιλκίς και ξεκίνησε την ποδοσφαιρική του σταδιοδρομία από την Ξάνθη.Το καλοκαίρι του 1987 έκανε το μεγάλο βήμα στην καριέρα του καθώς πήρε μεταγραφή για τον ΠΑΟΚ,στον οποίο αγωνίστηκε επί σειρά ετών καταφέρνοντας να γίνει βασικό στέλεχος της ομάδας.Τον Δεκέμβριο του 1995 μεταγράφηκε στον Ηρακλή όπου αγωνίστηκε για 1,5 χρόνο.Μετά τον Ηρακλή είχε ένα σύντομο πέρασμα από τον Απόλλωνα Καλαμαριάς προτού επιστρέψει στον ΠΑΟΚ όπου και έκλεισε την καριέρα του το 1999.Μετά το τέλος της καριέρας του ασχολήθηκε αρχικά ως μέλος του τεχνικού τιμ του ΠΑΟΚ ενώ τώρα είναι προπονητής του Πολυκάστρου.

Ο **Λαγωνίδης** υπήρξε 4 φορές διεθνής με την Εθνική Ελλάδος.Πραγματοποίησε το ντεμπούτο του στις 15 Νοεμβρίου του 1988 στην νίκη με 3-0 επί της Ουγγαρίας όπου μάλιστα κατάφερε να πετύχει και το μοναδικό του γκολ με το εθνόσημο.

## Στατιστικά

## Παραπομπές


## Πηγές

*Στατιστικά καριέρας (ελλιπές)
*Απόλλων Καλαμαριάς 1997/98
*Έλληνες Διεθνείς
*Επέστρεψε στον ΠΑΟΚ ο Λαγωνίδης 
*Οι παίκτες που έχουν σκοράρει στο ντεμπούτο τους με το εθνόσημο

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Α.Ο. Ξάνθη
Λ
Κατηγορία:Προπονητές ποδοσφαίρου Α.Ε. Πολυκάστρου
Εθνική βιβλιογραφία

Η **εθνική βιβλιογραφία** είναι ένα είδος έργου που κάνει αναφορά σε όλα τα βιβλία και τις εκδόσεις που έχουν τυπωθεί και διανεμηθεί σε μια συγκεκριμένη χώρα. Ο όρος καλύπτει επίσης και νέες εθνικές εκδόσεις που εμφανίζονται σε  μια ορισμένη χρονική περίοδο, των οποίων οι συγγραφείς είναι πιθανό να μη προέρχονται από τη χώρα καταγραφής παρότι τα βιβλία τους εκδόθηκαν στη γλώσσα της χώρας αυτής αλλά και για τεκμήρια που έχουν εκδοθεί στη γλώσσα της χώρας που καλύπτει η εθνική βιβλιογραφία. Ακόμα, μπορεί να  παρέχουν πληροφορίες που αφορούν στα βιβλία που πρόκειται να εκδοθούν, ανάλογα με την πληροφόρηση και ενημέρωση που λαμβάνει. Τα πρότυπα που χρησιμοποιούνται για την οργάνωση των πληροφοριών μίας εθνικής βιβλιογραφίας ορίζονται από τον εκάστοτε φορέα που την υλοποιεί. Συνήθως, η αναγραφές του υλικού διαμορφώνονται με βάση τους τους Αγγλοαμερικανικούς Κανόνες Καταλογογράφησης (*AACR II*), οι θεματικές επικεφαλίδες των τεκμηρίων που περιγράφονται συντάσονται σύμφωνα με το πρότυπο της Βιβλιοθήκης του Κογκρέσου (*LCSH=Library of Congress Subject Headings*) ενώ όσον αφορά στην ταξινόμηση ο εκάστοτε φορέας έκδοσης επιλέγει το ταξινομικό μοντέλο θα ακολουθήσει. Στόχος μια εθνικής βιβλιογραφίας είναι η σύνταξη οργανωμένων καταλόγων και η παράθεση ποικίλων ευρετηρίων που θα παρέχουν στον χρήστη πλήρη πρόσβαση στα επιθυμητά τεκμήρια. Απευθύνεται στο ευρύτερο κοινό αλλά και σε αυτούς που κύρια απασχόλησή τους είναι το βιβλίο ή οποιαδήποτε άλλη έντυπη ή ηλεκτρονική πηγή πληροφόρησης. Ένα από τα σημαντικότερα τμήματα μιας βιβλιογραφίας είναι το κεφάλαιο «Εισαγωγή» όπου αναλύεται η μέθοδος καταγραφής των τεκμηρίων, και κάθε επιμέρους πολιτική που αφορά στη σύνταξη και στην επιλογή του υλικού που καταγράφεται. Διαβάζοντας την εισαγωγή μιας βιβλιογραφίας, είναι ο καθένας σε θέση να χειριστεί και να λάβει την πληροφορία που επιθυμεί από αυτό το πληροφοριακό έργο. Συνήθως η βιβλιογραφία ως πηγή πληροφόρησης απασχολεί τους βιβλιοθηκονόμους, τους εκδότες, τους διανομείς/προμηθευτές βιβλίων, αλλά και οποιονδήποτε μέσο χρήστη και μελετητή. Υπεύθυνοι για την δημιουργία μιας εθνικής βιβλιογραφίας είναι η εθνική βιβλιοθήκη κάθε χώρας. 

;Εθνικές βιβλιογραφίες: 
*British National Bibliography
*French National Bibliography
*US National Bibliography
*Εθνική Βιβλιογραφία της Ελλάδας

## Βιβλιογραφία
*Prytherch, R.1995. 'Harrod’s librarians’ glossary: 9,000 terms used in information management, library science, publishing, the book trades and archive management'. London: Hartnolls Ltd.

Κατηγορία:Βιβλιοθηκονομία
Καταβατικός άνεμος

Ο λεγόμενος **καταβατικός άνεμος**, ή **καταβάτης**, (κοινώς "κατεβασιά"), ανήκει στη κατηγορία των περιοδικών ανέμων.

Ο Καταβάτης άνεμος είναι εκείνος που πνέει προς τα κάτω από τις κορυφές βουνών ή υψηλές ακτές. Η δημιουργία του οφείλεται στη διαφορά πυκνότητας του αέρος που βρίσκεται στις πλαγιές των βουνών ή τις ακτές΄με εκείνο των παρακείμενων περιοχών. Η διαφορά αυτή μπορεί να οφείλεται στη ψύξη λόγω νυκτερινής ακτινοβολίας ή και σε άλλα αίτια (π.χ. στο χιονοσκεπές των κορυφών ή των ακτών).

Κάποιες φορές μάλιστα ο καταβατικός άνεμος λαμβάνει μεγάλη ένταση η οποία και μπορεί να δημιουργήσει σοβαρή θαλασσοταραχή πλησίον των ακτών, που μπορεί να καταστεί επικίνδυνη για μικρά σκάφη αναψυχής, λέμβους, και εκπαιδευτικά ιστιοπλοϊκά, όπου και απαιτείται ιδιαίτερη προσοχή. Οι πλέον επικίνδυνοι καταβατικοί άνεμοι που παρατηρούνται στον ελληνικό χώρο είναι στο Ακρωτήριο του Άθω και στο Ακρωτήριο Μαλέας. Μικρότερης έντασης είναι οι καταβατικοί που παρατηρούνται σε μυχούς κόλπων όπως στο Σαρωνικό, (θαλάσσια περιοχή Βουλιαγμένης), το Θερμαϊκό τον Παγασητικό και το Λακωνικό κόλπο.

Από τέτοιο άνεμο πιθανολογείται ότι συνέβη και η καταστροφή του περσικού στόλου στο Άθως, το 493 π.Χ. Αντίθετος άνεμος είναι ο αναβατικός άνεμος.

## Δείτε επίσης
* Άνεμος πλαγιάς

 

Κατηγορία:Άνεμοι
Έκδοση

Ως όρος αναφέρεται στην παραγωγή, δημοσίευση και διάθεση κάθε πνευματικού προϊόντος που κατατίθεται σε μορφή εντύπου και φέρει επίσημα το όνομα του πνευματικά υπεύθυνου και του φορέα παραγωγής και διάθεσης. Αυτή τη διαδικασία την αναλαμβάνουν είτε συλλογικά όργανα, ή εκδοτικός οίκος, είτε μεμονωμένα φυσικά πρόσωπα, ο εκδότης. Ουσιαστικά ο κύριος σκοπός των εκδόσεων είναι να κάνουν το περιεχόμενο ενός έργου ευρέως γνωστό. Με τα συνεχώς εξελισσόμενα μέσα τεχνολογίας ο τρόπος της εκδοτικής παραγωγής έχει αλλάξει κατά πολύ σήμερα με αποτέλεσμα να μειωθεί το κόστος και έτσι γίνεται πιο προσιτή η **έκδοση** για τους συγγραφείς.

## Βιβλιογραφία
*Κούβακας, Θ. 1997. Εγκυκλοπαίδεια Πάπυρος Λαρούς Μπριτάνικα. Αθήνα: Πάπυρος.
Ευρετήριο περιοδικών

Το **ευρετήριο περιοδικών** περιέχει όλες τις πληροφορίες που περιέχονται μέσα σε ένα περιοδικό κατά μια λογική ή αλφαβητική σειρά. Μπορεί επίσης να είναι ένα σύνολο πολλών ευρετηρίων συγκεντρωμένων (ευρετήρια ευρετηρίων), όπως για παράδειγμα σε ένα ευρετήριο ευρετηρίων περιοδικών περιέχονται αλφαβητικά τα ευρετήρια των περιοδικών που εκδίδονται σε μια χώρα. Σε ένα ευρετήριο περιοδικών μπορεί ο χρήστης να εντοπίσει τις αναγραφές των άρθρων συγκεκριμένων περιοδικών που ευρετηριάζονται. Οι  βιβλιογραφικές αναφορές άρθρων είναι συνήθως ταξινομημένες αλφαβητικά και η σύνταξη τους ορίζεται  με βάση συγκεκριμένα πρότυπα. Οπωσδήποτε ένα ευρετήριο περιοδικών απαραίτητα περιέχει επιμέρους ευρετήρια αρθρογράφων, τίτλων άρθρων και περιοδικών καθώς επίσης και θεματικό ευρετήριο. Τα εσωτερικά ευρετήρια αποτελούν το τελευταίο τμήμα του ευρετηρίου περιοδικών.
        
Τα ευρετήρια χωρίζονται σε πέντε (5) κατηγορίες:

•	Ευρετήρια ευρετηρίων
•	Ευρετήρια συλλογών
•	Ευρετήρια περιοδικών
•	Ευρετήρια εφημερίδων
•	Ευρετήρια φυλλαδίων

Τα σημεία που εξετάζονται κατά την αξιολόγηση ενός ευρετηρίου περιοδικών από τους βιβλιοθηκονόμους είναι:

•	Το πλαίσιο του ευρετηρίου
•	Η χρονική περίοδος που καλύπτει το ευρετήριο
•	Η συχνότητα και η χρονική συνέπεια της έκδοσης
•	Η πληρότητα ευρετηρίασης του υλικού που καλύπτεται
•	Η ποιότητα της ευρετηρίασης

## Εξωτερικοί σύνδεσμοι
HEAL-Link, Σύνδεσμος Ελληνικών Ακαδημαϊκών Βιβλιοθηκών

## Βιβλιογραφία

*Prytherch, R.1995. 'Harrod’s librarians’ glossary: 9,000 terms used in information management, library science, publishing, the book trades and archive management'. London: Hartnolls Ltd.
*ΚΑΚΟΥΡΗ, Μ., 1998. Ελληνικές και ξένες πηγές πληροφόρησης. Θεσσαλονίκη: ΑΤΕΙΘ.

Κατηγορία:Βιβλιοθηκονομία
Ηλεκτρονικό περιοδικό

**Ηλεκτρονικά περιοδικά** είναι τα περιοδικά που διαθέτουν το περιεχόμενό τους σε ηλεκτρονική μορφή. Το περιοδικό παράγεται ηλεκτρονικά από τον εκδότη του ή από άλλον φορέα, ο οποίος έχει την άδεια του εκδότη για την διαδικασία της ψηφιοποίησης του περιεχομένου του περιοδικού. Το ηλεκτρονικό περιεχόμενο μπορεί να παρέχεται δωρεάν στο διαδίκτυο ή να απαιτεί εισφορά για την διάθεση των πληροφοριών που φέρει. Τα δεδομένο πλεονέκτημα του ηλεκτρονικού περιοδικού είναι η άμεση και εύκολη πρόσβαση στην πιο πρόσφατη πληροφορία από χρήστες σε απομακρυσμένες τοποθεσίες. Σήμερα, οι περισσότερες βιβλιοθήκες, κυρίως οι ακαδημαϊκές αναπτύσσουν βάσεις δεδομένων με ηλεκτρονικά περιοδικά, αφιερώνοντας ένα μεγάλο μέρος του οικονομικού τους προϋπολογισμού σε συνδρομές, ώστε να καλύπτουν ικανοποιητικά τα ερευνητικά ενδιαφέροντα του κοινού που εξυπηρετούν. Τα ηλεκτρονικά περιοδικά εντοπίζονται είτε σε πλήρη μορφή είτε με μια μικρή περίληψη και αυτό εξαρτάται από την εκάστοτε συνδρομή της βιβλιοθήκης. Βέβαια υπάρχουν και περιοδικά με ελεύθερη πρόσβαση. Στο διαδίκτυο υπάρχουν έντυπα περιοδικά δημοσιευμένα σε ψηφιακή μορφή, είτε περιοδικά αποκλειστικά για ηλεκτρονική χρήση. Οι μορφές στις οποίες βρίσκουμε τα περιοδικά είναι σε HTML ή PDF.

## Εξωτερικοί σύνδεσμοι
* HEAL-Link, Online Σύνδεσμος Ελληνικών Ακαδημαϊκών Βιβλιοθηκών
* AURARIA LIBRARY, 2005. Electronic journal[online]. Προσβάσιμη από: http://library.cudenver.edu/golides/general/libterm.html   
* ODLIS: ONLINE DICTIONARY FOR LIBRARY AND INFORMATION SCIENCE, 2004. Electronic Journal[online]. Προσβάσιμη από: http://lu.com/odlis/search.cfm  
* UNIVERSITY OF BOSTON, χ.η. Electronic journal[online]. Προσβάσιμη από: http://data.bolton.ac.uk/bis sto/glossary/index.html


Κατηγορία:Διαδίκτυο
Ηλεκτρονικό βιβλίο

thumb|300px|Διάβασμα ηλεκτρονικής σελίδας σε συσκευή ανάγνωσης ηλεκτρονικών βιβλίων
**Ηλεκτρονικό βιβλίο** (ή **ψηφιακό βιβλίο**, αγγλικά: *e-book*) είναι ένα βιβλίο σε ψηφιακή μορφή που εκδίδεται με σκοπό την ανάγνωσή του σε ηλεκτρονικό αναγνώστη, σε υπολογιστή ή άλλη ηλεκτρονική συσκευή. Παρόλο που μπορεί να διατίθεται και σε τυπωμένη εκδοχή ή να συνιστά ψηφιοποίηση ενός ήδη τυπωμένου βιβλίου, το ηλεκτρονικό βιβλίο δεν προϋποθέτει αναγκαστικά και ένα αντίστοιχο τυπωμένο βιβλίο.

Τα ηλεκτρονικά βιβλία σήμερα είναι στη μεγάλη τους πλειονότητα αρχεία ePUB, Portable Document Format (pdf) και Mobipocket. Διαβάζονται είτε με εξειδικευμένες συσκευές με οθόνες ηλεκτρονικού χαρτιού, τους ηλεκτρονικούς αναγνώστες, είτε σε υπολογιστές και κινητά τηλέφωνα.

Σήμερα οι βιβλιοθήκες τείνουν να αγοράζουν ηλεκτρονικά βιβλία (παρότι έχουν μεγαλύτερο κόστος ) διότι δίνεται η δυνατότητα να γίνει ανάγνωση από πολλούς χρήστες ταυτόχρονα και χωρίς να είναι απαραίτητη η φυσική τους παρουσία στη βιβλιοθήκη. Είναι ένας γενικός όρος που χρησιμοποιείται για προϊόντα που έχουν εκδοθεί σε ηλεκτρονική μορφή ή σε διάφορα πολυμέσα, ειδικά αυτά τα προϊόντα οπτικών δίσκων όπως CD-ROM. Κάποια από τα μειονεκτήματα είναι ότι απαιτείται ειδική συσκευή ανάγνωσης όπως το BeBook και το Sony Reader για την χρήση τους και καταναλώνουν ηλεκτρική ενέργεια.

Χρησιμοποιούν λογισμικό όπως το calibre, που είναι ένα πρόγραμμα διαχείρισης των ηλεκτρονικών βιβλίων (ebook cataloging program).

Κατηγορία:Κατασκευή βιβλίων
Κατηγορία:Πληροφορική
Θεματική επικεφαλίδα

Η **θεματική επικεφαλίδα** ή αλλιώς το «Θέμα» του έργου είναι λέξεις ή φράσεις που ορίζονται και συντάσσονται σύμφωνα με ένα συγκεκριμένο πρότυπο θησαυρό κοινώς αποδεκτό. Αποδίδονται σε βιβλία ή σε άρθρα περιοδικών και υποδεικνύουν το θεματικό περιεχόμενο του τεκμηρίου. Οι λέξεις/φράσεις αυτές προέρχονται από ελεγχόμενες λίστες λεξιλογίου,  οι οποίες είναι διαθέσιμες στις βιβλιοθήκες και βοηθούν τον ερευνητή να εντοπίσει και να χρησιμοποιήσει τους κατάλληλους όρους αναζήτησης για την έρευνα του. Μια θεματική επικεφαλίδα μπορεί να προεκτείνεται ή να διαιρείται από την προσθήκη ή μεσολάβηση υπο-κεφαλίδων. Τα πιο σημαντικά πρότυπα-συστήματα σύνταξης θεματικών επικεφαλίδων είναι δύο:  οι θεματικές επικεφαλίδες της βιβλιοθήκης του Κογκρέσου (*LCSH*) και η SEARS που χρησιμοποιείται από μικρότερες βιβλιοθήκες.  

## Βιβλιογραφία
*Σαμιώτη, Μ. 2006. 'Θεματική Ευρετηρίαση Ι'. Θεσσαλονίκη:ΑΤΕΙΘ.

Κατηγορία:Βιβλιοθηκονομία
Ίχνευμα

**Ίχνευμα** ονομάζεται το τμήμα του βιβλιογραφικού δελτίου ενός καταλογογραφημένου τεκμηρίου, που υποδεικνύει στο χρήστη τα υπόλοιπα σημεία πρόσβασης που θα τον οδηγήσουν στο ίδιο τεκμήριο όπως π.χ. τίτλος τεκμηρίου, δεύτερος συγγραφέας, μεταφραστής, επιμελητής κ.ά.

## Βιβλιογραφία

*GORMAN, M. AND WINKLER, PAUL, 1988. Anglo – American cataloguing rules. U.S.A.: American Library Association. U.S.A.: American Library Association.

Ιχνευμα
Κάλυμμα

Ως **κάλυμμα** / εξώφυλλο / οπισθόφυλλο ορίζεται το εξωτερικό περίβλημα ενός βιβλίου ή μιας τυπωμένης δημοσίευσης που ως σκοπό έχει να πλαισιώσει όλα τα φύλλα ενός έργου μαζί και να προσδώσει μια ενιαία μορφή στο τεκμήριο. Το κάλυμμα προστατεύει το εσωτερικό περιεχόμενο ενός έργου και είναι δυνατό να κατασκαυεστεί από διάφορα υλικά όπως χαρτί, ύφασμα, δέρμα κ.α.

## Εξωτερικοί σύνδεσμοι
* 

Κατηγορία:Κατασκευή βιβλίων
Ιδιωτική βιβλιοθήκη

thumb|right|300px|Ιδιωτική βιβλιοθήκη
Αναφέρεται σε βιβλιοθήκες οποιουδήποτε μεγέθους για τη σύσταση και λειτουργία των οποίων δεν δαπανώνται δημόσια κεφάλαια. Συνήθως ανήκουν σε ιδιώτη ή σε οικογένεια για προσωπική χρήση και εκμετάλλευση ή σε ιδιωτική επιχείρηση ή ιδιωτικό οργανισμό. Οι ιδιώτες για να δηλώσουν την ιδιοκτησία των τεκμηρίων που κατέχουν αποδίδουν στο βιβλίο ένα διακριτικό (ex-libris) το οποίο μπορεί να είναι κάποια ανάγλυφη στάμπα, ένα γραμματόσημο ή μια αυτοκόλλητη ετικέτα. Ιστορικά οι ιδιωτικές βιβλιοθήκες υπήρξαν πολύ σημαντικές, διότι αποτέλεσαν τον πυρήνα των ακαδημαϊκών, των ερευνητικών και των εθνικών βιβλιοθηκών. Αυτό συνέβη ύστερα από απόφαση κάποιων ιδιωτών να πουλήσουν ή να δωρίσουν τις ιδιωτικές τους συλλογές στη βιβλιοθήκη της επιλογή τους.

## Βιβλιογραφία
* ODLIS: ONLINE DICTIONARY FOR LIBRARY AND INFORMATION SCIENCE, 2004. Privet library[online]. Προσβάσιμη από: http://lu.com/odlis/search.cfm 

## Εξωτερικοί σύνδεσμοι
* 

Ι
Λεξικογραφία

thumb|right|300px|Σελίδα από λεξικό
Ο όρος **λεξικογραφία** αναφέρεται στην επιστήμη που ασχολείται με τον τρόπο σύνταξης και γενικότερης δομής των λεξικών. Η λεξικογραφία είναι η δραστηριότητα συγγραφής λεξικών. Ως επιστήμη, η λεξικογραφία διαιρείται σε δυο κλάδους: τον θεωρητικό και τον πρακτικό. Ο κλάδος της πρακτικής λεξικογραφίας αναφέρεται στην τεχνική για την εγγραφή της έκδοσης λεξικών ενώ ο θεωρητικός κλάδος ασχολείται με την ανάλυση και περιγραφή των σημασιών, τον τρόπο σύνταξής τους και τα παραδείγματα που αναφέρονται για την κατανόηση των όρων. Ουσιαστικά η λεξικογραφία εστιάζει στον σχεδιασμό, τη σύνταξη, τη χρήση αλλά και την αξιολόγηση των γενικών λεξικών που περιγράφουν τις λέξεις.

## Παραπομπές


## Βιβλιογραφία
* WIKIDICTIONARY, 2000.Lexicographic .In Wikidictionary[online]. St. Petersburg, Florida: Wikimedia Foundation. Προσβάσιμη από εδώ
* WORDNET: A LEXICAL DATABASE FOR THE ENGLISH LIBRARY, 2006. Lexicography [online]. Προσβάσιμη από: εδώ

## Εξωτερικοί σύνδεσμοι
* 
* 


Κατηγορία:Γλωσσολογία
Κατηγορία:Λεξικολογία